Jordan Henderson hefur verið útnefndur leikmaður ársins hjá enska landsliðinu . Þetta er enn ein fjöður í hatt Henderson og Liverpoolliðsins í heild . Henderson lyfti þremur titlum með Liverpool á árinu - Meistaradeild Evrópu , Ofurbikar Evrópu og Heimsmeistaratitli félagsliða . Hann var einnig lykilmaður á miðju enska landsliðsins sem tryggði sæti sitt á Evrópumóti landsliða sem fer fram næsta sumar . Hann lék sinn 50. landsleik á árinu . Harry Kane og Raheem Sterling voru í næstu sætum á eftir . Lucy Bronze , sem lék áður með Liverpool en er nú hjá Lyon , var útnefnd besta enska knattspyrnukonan , í annað sinn . Það er fyrirtækið BT Sports industry sem stendur að kjörinu sem almenningur tekur þátt í .